শৌচালয় সমস্যা নিয়েই নতুন সিনেমা আসতে চলেছে অক্ষয় কুমারের। নাম ‘টয়লেট এক প্রেম কথা’। অক্ষয় কুমারের বিপরীতে রয়েছেন ভূমি পেডনেকর। ব্যঙ্গাত্মক ধাঁচের এই কমেডিতে মোদির ‘স্বচ্ছ ভারত অভিযান’ বিষয়েই সামাজিক বার্তা দেওয়া হবে।
আক্কি নিজের এই ছবিরই পোস্টার শেয়ার করেছিলেন নিজের টুইটার অ্যাকাউন্ট থেকে। বৃহস্পতিবার আরও একটি পোস্টার শেয়ার করেছেন। যে পোস্টারেই ভয়াবহ শৌচালয় ঐতিহ্য ধরা পড়েছে। পোস্টারে দেখা যাচ্ছে, একদল মহিলা হাতে গাড়ু নিয়ে এগিয়ে চলেছেন খোলা জায়গায় মলত্যাগ করার উদ্দেশ্য। পোস্টারে উপরে লেখা রয়েছে, ‘লোটা পার্টি কামিং ইওর ওয়ে।’ অক্ষয়ের টুইট বার্তা, ‘আপনাদের কাছে বিনীত অনুরোধ, লোটা পার্টিকে ফিরিয়ে নিয়ে যান।’ একই সঙ্গে অক্ষয় জানিয়েছেন তিন দিনের মধ্যেই ট্রেলার মুক্তি পাচ্ছে নতুন ছবির।

‘টয়লেট এক প্রেম কথা’ ছবির পোস্টার
আরও পড়়ুন
কী সেই টয়লেট, যার দাম সাড়ে ৬ লাখ টাকা!
হাসি চাপতে পারলেন না প্রধানমন্ত্রীও! অক্ষয়ের নতুন ছবির নাম শুনেছেন
কী ভাবে ভারতের প্রত্যন্ত এলাকায় খোলা জায়গায় মলমূত্র ত্যাগ করতে বাধ্য হন গ্রামবাসীরা, কী ভাবে রোগজীবাণু সংক্রামিত হয়— সেই বাস্তব তথ্যই তুলে ধরা হয়েছে এই ছবিতে। আগস্ট মাসের ১১ তারিখে মুক্তি পেতে চলেছে অক্ষয়ের ‘টয়লেট এক প্রেম কথা।’ তার আগেই এ দিনের টুইটে এমন চালু নিয়মের প্রতি নিজের অপছন্দের বার্তা দিলেন অক্ষয়। গোটা সমাজের কাছেই যেন তিনি এমন ব্যবস্থা বন্ধ করার আবেদন জানিয়েছেন।